b'\n_START_ARTICLE_\nTrsti\xc4\x8devje\n_START_PARAGRAPH_\nTrsti\xc4\x8devje je sestoj trsta, ki ga najdemo na bregovih potokov in rek, v mo\xc4\x8dvirjih in tudi na morskem obre\xc5\xbeju, \xc4\x8de voda zaradi pritoka sladke vode ni preve\xc4\x8d slana. Do 4 metre visok trst lahko zraste iz meter globoke vode. Zna\xc4\x8dilna je so\xc4\x8dasna prisotnost odmrlega in rasto\xc4\x8dega trsta. Trsti\xc4\x8devje je pomemben habitat mnogih vrst ptic, \xc5\xbeu\xc5\xbeelk, rastlin in drugih organizmov. Najbolj ga ogro\xc5\xbeata regulacija bregov vodnih teles in onesna\xc5\xbeenje vode.'